作者：刘弇
词牌/韵律：安平乐慢

paragraphs: 细想劳生，等闲聚散，冉冉轻似秋烟。
莲心暗苦，月意难圆。
神京去路三千。
当日风流，有妖饶枕上，软媚尊前。
何计访蓬仙。
断肠中、一叶晴川。
到而今、追思往事，奈向梦也难到奴边。
自恨不如兰灯，通宵尚照伊眠。
恰道无缘。
被人劝休莫瞒天。
多应是、前生负你，今世使我偿填。